ईमेल या इलॅक्ट्रॉनिक मेल (), () एक इंटरनेट के माध्यम किसी कम्प्युटर या अन्य उपकरण से पत्र भेजने का एक तरीका है। एक ईमेल को भेजने के लिए एक ईमेल पते की आवश्यकता होती है जो यूजर-नेम और डोमेन नेम से मिल कर बना होता है। आमतौर इंटरनेट पर कई मुफ्त ईमेल सेवायें उपलब्ध हैं और जिस प्रकार एक ईमेल को कंप्यूटर से भेजा जाता है उसी प्रकार से एक ईमेल को स्मार्टफ़ोन से भी भेजा जा सकता है।

जिस तरह से हम डाक के माध्यम से एक पत्र भेजते हैं, उसी तरह ईमेल पत्र भेजने का एक आधुनिक रूप है। यह लगभग हर जगह उपयोग किया जाता है चाहे वह घर, कार्यालय स्कूल, कॉलेज, कोर्ट, उद्योग, बैंक या कोई भी सरकारी या प्राइवेट कार्यालय हो। इस माध्यम का उपयोग करके हम पाठ, चित्र, फाइलें और कई अन्य प्रकार के दस्तावेज भी भेज सकते हैं।

इतिहास 
१९७२ में रे टॉमलिंसन ने पहला ई-मेल संदेश भेजा | रे टॉमलिंसन ने ही सर्वप्रथम @ चिह्न का चयन किया और इन्हीं को ईमेल का आविष्कारक माना जाता है।

औपचारिक आविष्कार 
30 अगस्त 1982 को अमेरिकी सरकार ने भारतीय अमेरिकी वीए शिवा अय्यदुरई को आधिकारिक रूप से ईमेल की खोज करने वाले के रूप में मान्यता दी। वर्ष 1978 में अय्यदुरई ने एक कंप्यूटर प्रोग्राम तैयार किया जिसे 'ईमेल' कहा गया। इसमें इनबॉक्स, आउटबॉक्स, फोल्डर्स, मेमो, अटैचमेंट्स आप्शन थे।

प्रकार

वेब आधारित ईमेल 

कई सारे ईमेल की सुविधा प्रदान करने वाले कंपनी वेब-आधारित ईमेल सुविधा प्रदान करते हैं, जिनमें हॉटमेल, याहू मेल, आउटलूक, जीमेल आदि शामिल हैं। इनका उपयोग कर कोई भी किसी वेब ब्राउज़र के माध्यम से इनके वेबसाइट में लॉग-इन कर अपना ईमेल देख या भेज सकता है। ये किसी ईमेल को पहले से डाउनलोड नहीं रखता है, इस कारण ईमेल खोलते समय भी आपको इंटरनेट की आवश्यकता होती है।

POP3 ईमेल सर्वर 
पोस्ट ऑफिस प्रोटोकॉल 3 में उपभोक्ता किसी एप्लिकेशन के माध्यम से मेल सर्वर द्वारा संदेश देखते हैं। एक बार संदेश प्राप्त हो जाये, तो वो सर्वर से आमतौर पर हट जाता है। इस तरह कोई भी ईमेल डाउनलोड हो जाता है तो उसी के साथ वो सर्वर से हट भी जाता है। हालांकि कुछ उपभोक्ताओं के पास ऐसा विकल्प भी होता है, जिससे संदेश डाउनलोड होने के बाद वो सर्वर में भी मौजूद रहे।

IMAP ईमेल सर्वर 
इंटरनेट मैसेज एक्सेस प्रोटोकॉल के द्वारा आप कई उपकरणों में अपना ईमेल पढ़ या हटा सकते हैं। इसका इस्तेमाल काफी छोटे और कहीं भी ले जाने लायक उपकरणों, जैसे स्मार्टफोन आदि में किया जाता है, जिसे यात्रा के दौरान ईमेल पर नज़र रख सकें और जवाब भी दे सकें। कुछ बड़े उपकरणों में अच्छे कीबोर्ड सुविधा के साथ इसमें काफी बड़े आकार में भी जवाब दिया जा सकता है। इसमें संदेश का हैडर और "विषय" भी दिखता है। इसके लिए हर संदेश को पढ़ने अर्थात् डाउनलोड करने हेतु उपकरण से अनुरोध करना पड़ता है।

MAPI ईमेल सर्वर 
मैसेजिंग एप्लिकेशन प्रोग्रामिंग इंटरफ़ेस माइक्रोसॉफ्ट विंडोज के लिए बना एक एपीआई है, जिससे इसके प्रोग्राम में ईमेल से जुड़ी सुविधा जोड़ी जा सकती है। इसका उपयोग आमतौर पर माइक्रोसॉफ़्ट एक्सचेंज सर्वर से जोड़ने हेतु किया जाता है।

हिन्दी में ईमेल 

अधिकतर नई ईमेल सेवायें इण्डिक यूनिकोड का समर्थन करती हैं जिस कारण हिन्दी में ईमेल भेजना सम्भव है। गूगल की सेवा जीमेल हिन्दी आदि भारतीय भाषाओं के लिये सर्वोत्तम है। जीमेल में हिन्दी लिखने के लिये गूगल का इण्डिक टाइपिंग उपकरण अन्तर्निमित होता है। अन्य ईमेल सेवाओं के लिये आप ऑफलाइन हिन्दी टाइपिंग उपकरण प्रयोग कर सकते हैं। यदि आपने पहले कभी हिन्दी टाइप नहीं की या शुरु किये हुए कुछ ही समय हुआ है तो आप गूगल का ऑफलाइन टाइपिंग उपकरण प्रयोग कर सकते हैं। यदि आप अन्य कीबोर्ड लेआउटों के अभ्यस्त हैं तो हिन्दी टाइपिंग नामक लेख में विस्तार से हिन्दी टाइपिंग के अन्य तरीकों के बारे में जान सकते हैं।

कुछ लोकप्रिय वेब आधारित ईमेल सेवायें 
 जी-मेल
 याहू-मेल
 रॅडिफ़-मेल 
 हॉट्-मेल
 ई-पत्र
 सिफ़ी
 इण्डियाटाइम्स
 जपाक मेल 
 ए.ओ.ल. मेल

इन्हें भी देखें 
 जीमेल

सन्दर्भ

बाहरी  कड़ियाँ
 भारतीय-अमेरिकी की खोज ई-मेल हुआ 32 साल का (डी डी न्यूज)

संगणक अभियान्त्रिकी
सूचना प्रौद्योगिकी
ईमेल
गूगल परियोजना